Robinho je prošle godine bio u moćnom Real Madridu, gdje je imao dobar status, ali se odlučio za odlazak u prosječni engleski klub Manchester City, koji je preko noći postao gigant zbog dolaska Abu Dhabi United Groupa na vlasničko mjesto u klubu. Međutim pored Robinha i nedavno Garetha Barryja, City nije doveo neka veća imena, što je nedavno izazvalo javni revolt kod Brazilca, koji je čak spominjao i moguće napuštanje kluba.